Ritratt: DOI - Jason Borg .td_uid_2_615fd0db01e46_rand.td-a-rec-img{text-align:left}.td_uid_2_615fd0db01e46_rand.td-a-rec-img img{margin:0 auto 0 0} Tlettax-il dipartiment tal-Gvern se jibdew jaħdmu b'mod remot matul dan ix-xahar bl-għan li jinħoloq bilanċ bejn il-ħajja u x-xogħol. Dan qalu s-Segretarju Permanenti Ewlieni Mario Cutajar f'konferenza tal-aħbarijiet illum fejn spjega d-dettalji dwar din it-tranżizzjoni li se tkun l-ewwel politika nazzjonali li se tħaddan id-dritt li taqta' mix-xogħol. F'Jannar ta' dan is-sena, il-Parlament Ewropew appella lill-Kummissjoni Ewropea biex tipproponi liġi li permezz tagħha dawk li jaħdmu b'mod diġitali jkunu jistgħu jieqfu barra mill-ħinijiet tax-xogħol u ma jkunx hemm riperkussjonijiet. Aqra aktar: Id-dritt li wieħed jaqta' mix-xogħol għandu jkun dritt fundamentali – l-MEPs "Sar stħarriġ dettaljat waqt il-pandemija tal-COVID meta l-ħaddiema tal-Gvern kienu qed jaħdmu mid-dar dwar kif xogħol lil hinn mill-uffiċċju impatta s-servizz u l-ħaddiema. Innutajna l-bżonn li jkollna remote workspaces, fejn dawn l-uffiċjali jistgħu jagħmlu użu minnhom waqt li jaħdmu b'mod remot," qal Cutajar. Hu kompla jgħid li f'Jannar tħabbar li sal-aħħar tas-sena se jkun hemm 15-il workspace u li dawn tlestew kollha u jistgħu jintużaw. Cutajar wiegħed ukoll li sal-2023, dan in-numru se jirduppja. Il-Kap Uffiċjal tal-Informazzjoni Jonathan Gerada spjega li kull uffiċjal pubbliku se jkollu apparat biex ikun jista' jikkomunika b'mod sigur mal-ħaddiema l-oħrajn. Hu qal li dan l-apparat jista' jintuża wkoll biex jiġu bbukjati il-workspaces. Ritratt: DOI – Jason Borg Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_615fd0db025bf_rand.td-a-rec-img{text-align:left}.td_uid_3_615fd0db025bf_rand.td-a-rec-img img{margin:0 auto 0 0}